།ང་ནི་ཚོགས་ནས་ལོག་ནས་འགྲོ་ངེས་ཡིན། །བྱས་པས་ཉེར་བཞིའི་དུས་མདོས་
།
གྲོལ་བའི་སྐབས། །སྲོད་ཆེན་ཕག་སྣ་ཟིན་པའི་དུས་སླེབས་འདུག །དབྱངས་སྦྱོངས་གྲུབ་ནས་

ས་སྐྱ་འདི་ཉིད་དུ་གདུང་རབས་རྒྱུན་མི་ཆད་པར་བྱོན་པའི་ཚུལ།
ཡབ་རྗེའི་དྲུང་ཕྱིན་པས། །ཡབ་རྗེ་གཟིམས་ནས་བདག་ལ་སུ་ཡིན་གསུངས། །བདག་ཡིན་
ཞུས་པས་བླ་མ་བྱང་ཆུབ་སེམས།
།ཐུགས་འགལ་ཞི་ནས་བཞད་སྒྲ་དང་བཅས་པས། །བདག་
ལ་ཨ་ད་དོ་ཚེ་ཇོ་ལེགས་ཁོས། །བསྟན་བཤིག་འདི་འདྲ་ཡོང་བ་ཨེ་མ་མཚར། །འདི་འདྲའི་མདོས་
ཆེན་ཧ་ཅང་རྒྱས་དྲག་པས། །ད་ནི་མ་བྱེད་གྲྭ་པ་འོ་བརྒྱལ་གསུངས། །བདག་གིས་འདི་ཚོ་ཅི་ཙམ་
ཁག་ནའང་ཁག །མདོས་ཆེན་མགྱོགས་སུ་མི་གཏོང་ཐག་ཆོད་ཡིན། །ཞུས་པས་ཐུགས་རྗེ་ཆེ་
གསུངས་བཞད་མོ་མཛད། །ཉེར་དགུའི་གཏོར་མ་ཐེབས་ནས་ཡར་སླེབས་སྐབས། །ཡབ་རྗེ་
ཐུགས་ཉམས་འུར་བའི་རྣམ་པ་ཡིས། །རབ་དཀར་ལྷ་གོས་སྲིད་དུ་རིང་བ་ཞིག །བདག་དང་ནུ་
བོར་བསྩལ་ནས་འདི་སྐད་གསུངས། །རང་རེའི་འཁྲུལ་ཟད་རྗེ་བཙུན་ས་སྐྱ་པའི། །བསྟན་པ་
རིན་ཆེན་ད་ནི་ཟིན་སོང་གསུངས། །དེ་རིང་ཁྱེད་ཀྱི་སྔགས་དབྱངས་རིང་མོའི་སྐབས། །ངེད་ཀྱི་
བཟླས་པ་ལྔ་བརྒྱ་སོང་ཞེས་གསུངས། །ཧ་རེ་རྡོ་རྗེ་མཛད་ནས་བཞད་སྒྲ་བཅས། །གཟིམ་སྤྱིལ་
སྒྲུབ་ཁང་ཆེ་ལ་ཕོགས་སོང་ལགས། །ཞེས་པ་ལྟར་མཛད་ནས། རྒྱལ་ཟླའི་ནང་རྒྱལ་བ་ཚེ་མཐའ་
ཡས་པའི་ལྗགས་བསྙེན་ཟླ་གང་མར་གཞོལ་བར་མཛད། འདི་སྐབས་ཡབ་རྗེ་ཀུན་བློ་ཉིད་འདི་
གའི་གདན་སའི་སྐུ་རིམ་ཆེན་མོའི་ཟོར་འཛིན་མཛད་རྒྱུའི་དཔལ་ཆེན་རྡོ་རྗེ་གཞོན་ནུའི་ལྗགས་བསྙེན་
ཟླ་གསུམ་མར་བཞུགས་སྐབས་དང༌། རྡོ་རྗེའི་སྐུ་ལ་རྟགས་བརྟན་གཞོམ་གཞིག་བྲལ་ཡང༌།
སྙིགས་དུས་ཀྱི་སེམས་ཅན་རྣམས་བསོད་ནམས་དམན་པས། ཞབས་འབམ་ཆབ་བསགས་
སོགས་མཐའ་མའི་སྙུན་གཞིའི་འགོ་བཞེས་པར། གཞུང་སྒེར་ནས་ཞབས་བརྟན་རྒྱ་ཆེ་འབད་
སྒྲུབ་མཛད་ཀྱང་དྲག་སྐྱེད་མ་བཞེས་པར་བརྟེན་རྗེ་ཉིད་སོགས་ནས། ཟླ་མཇུག་སྐྲ་རིམ་ཆེན་
མོར་ཡང་མ་ཕེབས་ན་ཇི་ལྟར་ལགས་ཀྱི་སྙན་ཞུ་མཛད་པའི་ཕྱིར་ཕེབས་སུ། སྤྱིར་ལྷག་པ་ལྷའི་
ལྗགས་བསྙེན་ཡང་དག་དོན་ལྡན་དུ་མཛད་ཕྱིར་སྙུན་གཞི་ཐུ་མོ་དེ་ལྟ་བུར་ཇི་སྙམ་དུ་ཡང་མི་
སེམས་པར་སྐུ་སྲོག་ཕངས་མེད་དུ་མཛད་པའི་འབྲས་བུ་མཐར་ཕྱིན་པ་དང༌། ཡང་སྒོས་རྗེ་

དཔལ་ས་སྐྱའི་རིག་མཛོད།
愛
བཙུན་ས་སྐྱ་པའི་གདུང་རབས་ཕྱིས་འབྱུང་འདི་བཞིན་མཛད་མཁན་རྣམས་ལ་སྲི་ངན་གྱི་མི་བརྫི་
བའི་ཕྱིར། ད་ལམ་ཅིས་ཀྱང་ཕེབས་དགོས་གསུངས་ཏེ་ཕུར་བཟློག་གི་ཚོགས་དབུ་རྡོ་རྗེ་སློབ་
དཔོན་གནང་སྐབས་ཀྱང་ངོ་མཚར་རྫུ་འཕྲུལ་གྱི་མཛད་པ་འདི་ལྟར་མཐོང་སྟེ། སྙུན་གཞི་དེ་
ལྟ་བུ་ལ་ནི། འཇིག་རྟེན་ན་སྐྱེ་བོ་དྲག་ཞན་ཇི་སྙེད་པ་དག་རྔ་རོལ་མེ་ཉི་སོགས་སྤང་བྱ་དང༌།
ཟས་སྤྱོད་སོགས་འཕྲོད་བསྟེན་འཛོལ་མེད་བགྱིས་ཀྱང་ངལ་བ་འབྲས་མེད་དུ་སོང་བ་མང་ཞིང༌།
ཡབ་རྗེ་ཉིད་ནས་དེ་རྣམས་བླང་བྱ་ལྟ་བུར་མཛད་ཀྱང་། སྐུ་ལ་ཅུང་ཟད་ཀྱང་མ་གནོད་པའི་ཁར་
ཇེ་བདེར་སོང་བའི་ཚུལ་གྱིས་གཏོར་བཟློག་མཐར་ཕྱིན་གནང་བ་དང་། དེ་ནས་སྐུའི་འཕྲོད་བཞེས་
གནད་སྣུན་མཛད་རྒྱུ་ལྟ་བུས་ཚོམས་དམར་མཁའ་སྤྱོད་ཏུ་ཕེབས་ཏེ། སྐུ་ཁམས་རེས་འཇོག་ཁོ་
ན་ལ་ཞབས་པད་ཡུན་བརྟན་གྱི་བགྱི་བ་མཐའ་དག་འབད་སྒྲུབ་དང་། འདི་སྐབས་ཀྱང་སྐལ་ལྡན་
རྣམས་ལ་རྗེས་གནང་ཟབ་མོའི་རིགས་སུམ་ཅུ་ཙམ་དང༌། ལྷག་པར་རྗེ་ཉིད་སོགས་ཞལ་ངོ་
རྣམས་ཀྱི་དབུ་བྱེད་ཕྱག་གཉེར་སོགས་དྲག་ཞན་ཇི་སྙེད་པར་བཞུགས་ཁྲི་པདྨ་ཅན་གྱི་སྟེང་ནས་
རྣམ་སྲས་སེར་ཅན་གྱི་རྗེས་གནང་བསྩལ་ཏེ། འབྱུང་འགྱུར་བསྟན་སྲིད་ཀྱི་བགྱི་བ་མཐའ་དག་
ཡར་འཕེལ་འཐུས་མ་ཤོར་བ་དགོས་རྒྱུའི་བཀའ་བཀོད་དང་། ཕུར་སྒྲུབ་སྐབས་འགྲེམ་རྒྱུའི་དྲྭ་
ཕྱེད་ནོར་འཕྲེང་ཕྱེ་ཕུར་སོགས་བཟང་གོས་ལས་བསྐྲུན་པའི་ངོ་མཚར་ཅན་དེང་སྐབས་ཀྱང་སྣང་
བ་འདི་རྣམས་གསར་བསྐྲུན་ཟིན་ཏེ་གཟིམས་ལམ་དུ་ཡང་ཕབ་པ་སོགས་ལ་བསྟན་འགྲོའི་དོན་
ཁོ་ནར་ནམ་ཡང་ལྷོད་པ་མེད་ཐོག །ཁའུ་དང་མང་མཁར་ཆབ་ཚན་འཕྲོད་བཞེས་རྣམས་ཀྱང་
གདུལ་བྱའི་རེ་སྐོང་ཙམ་དུ་ཆིབས་བསྒྱུར་གནང་ཚུལ་བསྟན་ཀྱང་། གདན་ས་འདི་ཉིད་ཀྱི་བསྟན་
སྲིད་ལ་སྐུ་གེགས་བཟློག་མེད་དང་། གདུལ་བྱ་རྣམས་ཀྱི་བསོད་ནམས་དུས་གཅིག་ཏུ་ཟད་པར་
བརྟེན། འདི་བས་ཞིང་ཁམས་གཞན་དུ་འགྲོ་དོན་རྒྱ་ཆེ་བར་གཟིགས་ཏེ། ལེ་ལོ་ཅན་རྣམས་
བརྩོན་འགྲུས་ལ་བསྐུལ་བ་དང་། རྟག་འཛིན་ཅན་རྣམས་ཆོས་ལ་བསྐུལ་བའི་ཕྱིར་ལོ་དེའི་སྣོན་

愛 ས་སྐྱ་འདི་ཉིད་དུ་གདུང་རབས་རྒྱུན་མི་ཆད་པར་བྱོན་པའི་ཚུལ།
ཟླའི་ཕྱི་མའི་ཚེས་གཉིས་ཀྱི་ཉི་དྲོའི་ཁར་ངོ་མཚར་བའི་ལྟས་དུ་མ་དང་བཅས་རེ་ཞིག་གཟུགས་སྐུའི་
བཀོད་པ་ཆོས་དབྱིངས་སུ་བསྡུས་པར་བརྟེན། རིགས་སྲས་འཇམ་མགོན་སྐུ་མཆེད་ཟུང༌། རྗེ་
བཙུན་བདག་མོ་སོགས་དང་། མཛོད་པ་སོགས་ཞབས་འབྲིང་པ་རྣམས་དང་བཅས་པ་ཐུགས་ངལ་
བཟོད་གླགས་མེད་པ་འཇིག་རྟེན་པའི་གཏམ་དཔེར། བྱི་ཕྲུག་ཐང་སྐྱུར་རམ་མ་སྤང་ནས་བུ་དོར་
གྱི་ངང་ཚུལ་ལ་ཅི་མཛད་རོལ་མེད་དུ་གྱུར་པའི་ཚུལ་རྣམས་ཡབ་རྗེ་གང་གི་གསོལ་འདེབས་ཕྱོགས་
རྒྱལ་མའི་སྦྱར་བྱང་ལས། སྙིགས་མ་བས་ཀྱང་ཆེར་སྙིགས་མ་རྟག་ཙམ་འཛིན་པ་ལ་ཉེ་བའི་དུས་
འདིར་བདེ་བར་གཤེགས་པའི་བསྟན་པ་རིན་པོ་ཆེ་སྤྱི་དང་། བྱེ་བྲག་རྗེ་བཙུན་ས་སྐྱ་པའི་བསྟན་
པ་རིན་པོ་ཆེ་ལ་བཟློག་ཏུ་མེད་པའི་སྐུ་གེགས་དང་། ཁྱད་པར་བདག་ས་སྐྱ་བདག་པོའི་གཟུགས་
བརྙན་དབང་གི་མིང་ཅན་དང་། བདག་གི་ནུ་བོ་ཨེ་ཝཾ་བཟང་པོ། ཨ་ཎི་ཀུན་དགའ་བསོད་
ནམས་བསྟན་པའི་ཉི་མ་དང་ཀུན་སྐྱིད་ཆོས་སྐལ་བཟང་མོ། ཨ་ལྕེ་འཆི་མེད་བསྟན་པའི་ཉི་མ།
ལྕམ་འཆི་མེད་དཔལ་འབྱོར་བཟང་མོ་ལྟོས་པར་བཅས་པའི་བསོད་ནམས་ཀྱི་ཉི་མ་དགུང་དུ་ནུབ་
པའི་དུས་དང༌། ཁྱད་པར་སྐལ་དམན་དབང་གི་མིང་ཅན་བདག་གིས་བསྐལ་པ་དཔག་ཏུ་མེད་པ་
ནས་བསགས་པའི་ལས་ངན་གྱི་འབྲས་བུ་ཐོག་ཏུ་སྨིན་པའི་དུས་འདིར་ཁོ་བོའི་ལུས་ཀྱི་སྲོག་ཆད་
པ་དང༌། གདོང་གི་མིག་ལྡོང་བ། པང་པའི་ནོར་བུ་བོར་བའི་དུས་མཐོང་བའི་སྐབས་སུ་ཁོ་བོ་
ས་སྐྱ་པའི་གཟུགས་བརྙན་འུ་ཐུག་ཅིང༌། ཧོན་འཐོར་བ། སྐལ་པ་དམན་པ། མྱ་ངན་དྲག་པོས་
ནོན་པ་ཁོས་ངུ་མ་ལབ་ཀྱིས་སུག་བྲིས་སུ་བགྱིས་པ་འདིས་དཔལ་ལྡན་བླ་མའི་ཐུགས་དགོངས་
རྫོགས་པ་དང་། བདག་སོགས་སེམས་ཅན་ཐམས་ཅད་སྡུག་བསྔལ་དྲག་པོ་ལས་གྲོལ་བའི་
རྒྱུར་གྱུར་ཅིག །ཞེས་གསུངས་པ་ལྟར་དང༌། དགུང་ཞག་རིང་འཇམ་མགོན་སྐུ་མཆེད་ནས།
དཔལ་འཁོར་ལོ་བདེ་མཆོག་གྲུབ་ཆེན་ནག་པོ་པའི་ལུགས་ཀྱི་རྡུལ་ཚོན་གྱི་དཀྱིལ་འཁོར་སྒྲུབ་
ཅིང་མཆོད་པ་དང༌། རྗེ་བཙུན་འཆི་མེད་བསྟན་པའི་ཉི་མ་ནས་མཁའ་སྤྱོད་མའི་སྒྲུབ་མཆོད།
335

དཔལ་ས་སྐྱའི་རིག་མཛོད།
愛
བཙུན་མོ་ཨ་ཎི་དྲུང་ཀུན་སྐྱིད་ལགས་ནས་ཀྱང༌། དགོངས་རྫོགས་སྒྲུབ་མཆོད་ཆོས་སྡེ་ལྷོ་བྱང་
འདུས་ཚོགས་རེས་སྐོར་གྱིས། ཀུན་རིག །ཀྱཻ་རྡོར། གསང་འདུས། འཇིགས་བྱེད་རོ་ལངས་
བརྒྱད་སྐོར། བདག་མེད་མ། ཕུར་པ། གུར་དྲག་རྣམས་ཀྱི་དཀྱིལ་འཁོར་ཞལ་ཕྱེ་སྟེ་མཆོད་
པའི་ཚོགས་རྒྱ་ཆེན་དང་བཅས། དཀྱིལ་འཁོར་གྱི་གཙོ་བོ་རྣམས་དང༌། རིགས་བདག་ཡབ་
རྗེ་རྡོ་རྗེ་འཆང་ཉིད་དབྱེར་མེད་པར། སྒྲུབ་ཅིང་མཆོད་བསྟོད་གསོལ་བ་འདེབས་པ། བདག་
འཇུག་དབང་བཞི་ལེན་པ་སོགས་དང༌། སྐུ་སྤུར་ཡིད་བཞིན་གྱི་ནོར་བུ་རིན་པོ་ཆེ། ཚོམས་
དམར་དུ་མཆོད་ཚོགས་དབུས་སུ་གདན་དྲངས་ཏེ། ཞལ་ངོ་རྣམས་ཀྱིས་མཚོན་ཉེ་འཁོར་ལྷ་
སྡེ་མི་སྡེ་སོགས་ནས་བྱིན་རླབས་ཞུ་བར་མཛད་རྗེས་རྒྱུད་སྡེ་ནས་བཤད་པའི་སྐུ་གདུང་ཆས་
བཞུགས་ཀྱིས། ལྷ་ཁང་མཁན་ཆེན་སོགས་ནས་དུས་མཐའི་ཆོ་གའི་སྒོ་ནས་སྤུར་སྦྱོང་དང་།
གདུང་རུས་རྣམས་བཏུས་ཏེ་ས་ཚ་དྲི་མེད་སྙིང་པོ་ཅན་འབུམ་བརྒལ་བ། བླ་མ་ཡི་དམ་ཆོས་
སྲུང་ནོར་ལྷ་བཅས་ཀྱི་སྐུ་སྤར་གྲངས་མེད་བཏབ། ཆོས་ལྷུན། རིན་སྒང་། སྔགས་དྲུག་སོགས་
ནས་བླ་མཆོད། སྨོན་ལམ། གསོལ་འདེབས། ལས་མཚན་རྣམས་ལ། རྟག་འགྲུས་དང་།
མང་ཇ། བརྒྱ་མཆོད། སྟོང་མཆོད། སྙན་ཤལ་སོགས་ནི་གྲངས་ལས་འདས་པ་བཅས། འཇམ་
མགོན་དབང་གི་མཚན་འཆང་ཉིད་མཛོད་པ་བཅས་ནས་བཀའ་འཁོར་གྱིས་འདོམས་པར་མཛད་
ཅིང༌། གཞན་ཡང་སྐབས་དེར་གདན་སར་བཞུགས་མུས། ཡབ་རྗེ་དམ་པ་གང་གི་དངོས་སློབ།
ཡར་ཀླུང་མཆོག་སྤྲུལ་ནམ་མཁའ་ལེགས་པ་མཆོག་ནས་བདུན་གསུམ་རིང་གི་ཀྱཻ་རྡོར་སྒྲུབ་མཆོད།
བཅོ་བརྒྱད་མཆེད་སོགས་ནས་ཀུན་རིག་སོགས་དགོངས་པ་ཟབ་མོ་རྫོགས་ཐབས་རྒྱ་ཆེ་རྒྱུན་
འཁྱོངས་སུ་མཛད་སྐབས་སྤྱི་སྒེར་ནས་བསྙེན་བཀུར་ཟབ་མོས་དུས་འདས་ཤིང་། དགུང་ཞག་
ཐིམ་ཉིན་མཆོད་སྤྲིན་དང་། དགེ་འདུན་བསྙེན་བཀུར། སྦྱིན་གཏོང་རྒྱ་ཆེ་སོགས་མཛད་སྐབས་
རྣམས་སུ་ནམ་མཁའ་མདངས་གསལ་ཞིང་། འཇའ་འོད་འཁྱིལ་བ་དང་། མེ་ཏོག་གི་ཆར་ནི་རྟག་

愛
ས་སྐྱ་འདི་ཉིད་དུ་གདུང་རབས་རྒྱུན་མི་ཆད་པར་བྱོན་པའི་ཚུལ།
པར་ཁོར་མོ་ཡུག་དང་ལོ་ལྟར་དུས་དྲན་གྱི་ཐོག་ཏུའང་འབབ་པ་སོགས་ཞིབ་ཆ་གོང་ཡབ་རྗེ་མཆོག་
གི་རྣམ་ཐར་བཞིན་དང༌། གཞན་ཡང་ལྷ་ལྡན་ཇོ་ཤཱཀ་རྣམ་གཉིས་སོགས། དབུས་གཙང་
མངའ་རིས་ལྷོ་ཕྱོགས་གནས་རྟེན་རྣམས་ལ་མཆོད་འབུལ། གོང་གསལ་དེ་རྣམས་ཀྱི་དགོན
གྲུབ་མཐའ་རིས་མེད་བཞི་བརྒྱ་བརྒལ་ཙམ་ལ། མང་འགྱེད་བསྙེན་བཀུར། ས་ངོར། མུས།
ཡར་ལུང༌། གོང་དཀར་སོགས་དགོན་སྡེ་རྣམས་སུ་རྒྱུད་སྡེ་ཁག་གི་སྒྲུབ་མཆོད་དགོས་ཆ་བཅས་
པ་རྒྱ་ཆེ་བ་དང༌། རྒྱལ་དབང་ཡབ་སྲས། དགེ་ལྡན་ཁྲི་པ། གླིང་ཁག་གི་ཧུ་ཐོག་ཐུའི་རིགས་
སོགས་དང་བར་གྱི་སྤྲུལ་སྐུ་རྣམ་གསུམ། ཡབ་རྗེ་བདེ་བར་གཤེགས་པ་དེ་ཉིད་ཀྱི་དབུ་བླ་ཁག་
སོགས་ཟུར་འབུལ་འོས་པ་རྣམས་ལ་བསྔོ་རྟེན་མཚན་གྲངས་ན་བཟའ་སྐོར་སྤྱད་སོགས་རྒྱ་དཔངས་
ཆེ་བ། ཁྱད་པར་དངུལ་སྲང་ཆིག་སྟོང་ཆིག་བརྒྱ་རེ་བདུན་དང་ཞོ་དྲུག །གསེར་སྲང་བརྒྱད་ཅུ་གྱ་
བརྒྱད་དང་ཞོ་ཕྱེད་བརྒྱད་ལས་གྲུབ་པའི་བྱང་ཆུབ་མཆོད་རྟེན་རིན་པོ་ཆེའི་ཕྲ་རྒྱན་གྱིས་ཕྱུག་པ་
དང༑ འདྲ་སྐུ་རིན་པོ་ཆེ་གསར་བསྐྲུན། ལྷ་ཆེན་ཁྱམས་སྟོད་དུ་རྒྱལ་བ་ཚེ་མཐའ་ཡས་པའི་སྣང་
བརྙན། རྒྱ་དངུལ་རྡོ་ཚད་བརྒྱ་རྩར་ཉེ་བ་ལས་གྲུབ་པ་བཅས་སུ་གོང་གསལ་སྤུར་ཆ་གདུང་རུས་
སོགས་བྱིན་རྟེན་སྣ་མང་བཅས་བཞུགས་པ་དང་། རབ་གནས་ཐང་སྟོན་སེར་འདུ་བཅས།
ལོ་
ལྟར་དུས་དྲན་གྱི་མཆོད་པར་བྱང་པས་འཇིགས་བྱེད་ར་ལུགས་བཅུ་གསུམ་མའི་སྒྲུབ་མཆོད་དང་།
ལྷོ་པས། སྡོམ་གསུམ་རབ་དབྱེ། ཁ་སྐོང་། རྣམ་འགྲེལ་རྣམས་ཀྱི་གཞུང་སྐྱོར། སེར་ཚོགས་བཅས་
ཇི་སྲིད་བར་སྒྲུབ་བཞིན་པ། འདི་རྣམས་གསར་བཙུགས་སོགས་ཡབ་རྗེ་རྡོ་རྗེ་འཆང་དེ་ཉིད་ཀྱི་
དགོངས་རྫོགས་རྒྱ་ཆེ་སྨིན་སྒྲུབ་མཛད་ཚུལ་སོགས་ཞིབ་པར་གོང་ཡབ་རྗེའི་རྣམ་ཐར་སྐབས་སུ་
སྨོས་ཟིན་པ་བཞིན་དེ་སྐོར་གྱི་རྣམ་ཐར་མདོར་བསྡུས་ཞལ་གསུང་མ་ལས། ལོ་དེའི་སྣྲོན་ཟླ་ཕྱི་
བཤོལ་ཚེས་གཉིས་ཉིན། །སྐྱབས་གཅིག་ཡབ་རྗེ་གྲུབ་པའི་དབང་ཕྱུག་ཉིད། །དགོངས་པ་
ཆོས་ཀྱི་དབྱིངས་སུ་ཐིམ་ཚུལ་བསྟན། །ཀྱེ་མ་བླ་མ་བྲལ་བའི་མགོན་མེད་བདག །དམ་ཆོས་

དཔལ་ས་སྐྱའི་རིག་མཛོད།
愛
ནོར་ལ་དབང་བའི་སྐལ་བས་དབེན། །ཞེས་གསུངས་པ་ལྟར་དང༌། འདི་སྐབས་ཆོས་སྡེ་བྱང་
འདིར་སྒྲིག་ལམ་རྣམས་ཅུང་ཟད་ཉག་ཕྲ་བར། ད་ལྟའི་བན་ཚང་ཆོས་ཁྲིམས་ཆེན་མོའམ། དགེ་
བསྐོས་སུ་གྲགས་པ་འདི་བཞིན་བཅའ་ཡིག་དང་བཅས་སྐུ་མདུན་རང་དུ་གསར་བཀོད་ཀྱི་ཐོག་
མར་གྲོ་བཞིན་ཟླ་བའི་ཚེས་བཞི། ཉི་མ་མེ་བཞི་འགྲུབ་སྦྱོར་ཉིན་བཞེངས་ཏེ། སྒྲིག་གནོན་བྱ་རྒྱུ་
མཛད་ཅིང༌། ཆོ་ག་ཕྱག་ལེན་ཆེ་ཕྲ་མཐའ་དག་ཞིབ་བཀོད་ཀྱིས་བན་ཚང་པའི་དེབ་ཆེན་དུ་
གྲགས་པ་དང་། རྒྱུད་སྡེ་ཁག་གི་རྡུལ་ཚོན་འགྲེམས་ཐོ། ད་ལྟར་ཚོན་དཔེར་གྲགས་པ་འདི་རྣམས་
དེབ་སྒྲིག་མཛད་དེ་བན་ཚང་པ་སོ་སོའི་ལྟ་ཞིབ་མཐིལ་ཕྱིན་བགྱིད་པ་ལས་ཕྱིར་གྱར་མི་ཆོག་པའི་
བཀའ་གཏད་མཛད་པ་བཅས། ཉམས་པ་སོར་ཆུད་དར་རྒྱས་ཡུན་བརྟན་གནས་པ་འདི་བཞིན་
བྱུང་ཞིང་། ལོ་འདིར་ཕུར་སྒྲུབ་སྐབས་ཡབ་རྗེ་དམ་པ་མཆོག་ནས་འགོ་དབྱངས་གསར་བཟོ་
མཛད་པ་བཞིན་འཇམ་མགོན་དབང་གི་མཚན་ཅན་ཉིད་ནས་ཚོགས་དབུས་སུ་འཇམ་མགོན་
ཨ་མེས་ཞབས་ཀྱིས་མཛད་པའི་ཕུར་པའི་རྣམ་བཤད་སོགས་ཀྱི་སྟེང་ནས་དག་གསལ་སྙན་གསུམ་
དང་འབྲེལ་བའི་གསུང་བཤད་བཀའ་དྲིན་བསྐྱངས་པའི་ཚུལ་རྣམས་རྣམ་ཐར་རྩ་ཚིག་ལས། འདི་
ལོ་ཕུར་སྒྲུབ་ཆེན་མོའི་བཤད་ལས་ཀྱི། །ལས་འཁུར་སྐལ་དམན་མུ་མེད་བདག་གིས་ཞུས། །
ཞེས་པ་ལྟར་རྣམ་ཐར་རྣམས་སུ་གསུང་བཤད་ཁོ་ན་ལས་ལས་རིམ་སོགས་ནི་ཕྱི་ལོ་གནང་ཚུལ་
འདུག་ཅིང༌། འདི་ལོ་གཞན་ཡང་མཛད་ཕྲིན་འགའ་རེ་ཡོད་པ་གཞིར་གྲུབ་ཀྱང་ཟིན་བྲིས་མི་
སྣང་བས་འབྲི་བར་རྔོ་མ་ཐོགས་སོ། །